Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 421/12/8811	Trebišov, 23.8.2012
EEČ : 2-69-315-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 35,00 € 
b.	Peňažná suma určená na všeobecne prospešné účely: 17,50 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 17,50 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom odd.XXXXX      - železničná p pod spisovou značkou XXXXX
	Dňa 10.05.2012 v poobedňajších hodinách  v čase okolo 17.00 h vošiel do obvodu ŽSR žst. XXXXX - Zarážkovacia rampa, kde na zemi vedľa železničnej koľaje boli poukladané betónové tvárnice o rozmeroch 50 x 50 x 10 cm, z ktorých 6 ks odcudzil a povynášal až k štátnej ceste vedúcej medzi obcou Čierna a mestom XXXXX, kde bol kontrolovaný  hliadkou Oddelenia železničnej polície PZ XXXXX, pričom následnou lustráciou bolo zistené, že obvinený bol dňa 07.09.2011 za obdobný čin v predchádzajúcich 12 mesiacoch riešený hliadkou Oddelenia ŽP PZ XXXXX v blokovom konaní - pokutou nezaplatenou na mieste, č. bloku AB 084608, ktorou vyššie menovaného uznal vinným zo spáchania priestupku podľa § 50 ods. 1 Zák. č. 372/90 Zb. o priestupkoch v znení neskorších predpisov. 

Odôvodnenie: 
Uznesením povereného príslušníka XXXXX XXXXX sp. zn. XXXXX z 12.06.2012 bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. f Tr. zák. na tom skutkovom základe, ako je uvedené vo výroku tohto uznesenia. 

Dňa 15.06.2012 bol prokurátorom Okresnej prokuratúry v Trebišove daný pokyn mediačnému úradníkovi Okresného súdu v Trebišove na vykonanie mediácie podľa § 3 ods. 2 Zákona č. 550/2003 Z.z. o probačných a mediačných úradníkoch a o zmene a doplnení niektorých zákonov. 

V rámci mediačného konania sa uskutočnila na Okresnom súde v Trebišove dňa 03.07.2012 mediácia za prítomnosti obvineného a zástupcu poškodenej strany, kde obvinený, ako aj zástupca poškodenej strany dali súhlas k mediácii a obvinený XXXXX uviedol, že súhlasí so zmierom a  vyhlásil, že spáchal skutok, pre ktorý je stíhaný, toto vyhlásenie bolo slobodné a vážne a nebolo vykonané pod nijakým nátlakom. Taktiež bolo zástupcom poškodenej strany XXXXX vyhlásené, že od obv. XXXXX si spoločnosť ŽSR, XXXXX nenárokuje žiadnu škodu, a to teraz ani v budúcnosti, nakoľko veci, ktoré boli obvineným odcudzené, boli vrátené.

Zástupca poškodenej strany XXXXX prehlásil, že súhlasí so zmierom a vyhlásil, že jeho nároky v predmetnej veci sú plne uspokojené, nakoľko odcudzené veci boli vrátené.
 
Dňa 18.07.2012 zložil obvinený XXXXX na účet Krajskej prokuratúry v Košiciach peňažnú sumu v celkovej výške 35,- € určenú na všeobecne prospešné účely a súčasne časť tejto sumy, teda 50%, čo tvorí sumu 17,50 € žiadal poukázať štátu  na peňažnú pomoc poškodeným podľa osobitného predpisu a 50%, t. j. 17,50 € žiadal poukázať XXXXX

Z uvedeného teda vyplýva, že obvinený i zástupca poškodenej strany súhlasili so schválením zmieru, obvinený vyhlásil, že spáchal skutok, pre ktorý je stíhaný, veci boli poškodenej strane vrátené a zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery prokurátor považoval takýto spôsob rozhodnutia za dostačujúci a preto zmier medzi obvineným na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci sa nariaďuje učtárni Krajskej prokuratúry v Košiciach, aby bolo 50% zo sumy zloženej na všeobecne prospešné účely, teda 17,50 € poukázaných na účet XXXXX

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor